จัดอันดับเว็บไซต์ มทร.ธัญบุรี ที่ 1 ราชมงคล
นายพงศ์พิชญ์ ต่วนภูษา รองอธิการบดีมหาวิทยาลัยเทคโนโลยีราชมงคล (มทร.) ธัญบุรี เปิดเผยว่า จากการประกาศผลการจัดอันดับ Webometrics Ranking of World Universities ที่จัดทำโดย Cybermetrics Lab หรือ Internet Lab ซึ่งเป็นกลุ่มวิจัยของสภาวิจัยแห่งชาติ ประเทศสเปน โดยการประกาศผลการจัดอันดับเว็บไซต์ 2 ครั้งต่อปี คือช่วงเดือน ม.ค. และช่วงเดือน ก.ค.ของทุกปีผ่านทางเว็บไซต์ ,www.webometrics.info, ,ซึ่งการประกาศผลล่าสุดเป็นที่น่ายินดีที่ มทร.ธัญบุรี ได้รับการจัดอันดับให้เป็นอันดับ 1 ในกลุ่มมหาวิทยาลัยเทคโนโลยีราชมงคล (มทร.) ต่อเนื่องอีกสมัย เป็นอันดับ 33 ของประเทศ อันดับ 1,638 ของเอเชีย และอันดับ 4,323 ของโลก ซึ่งการจัดอันดับสะท้อนให้เห็นถึงทิศทางการพัฒนา และความก้าวหน้าของมหาวิทยาลัยในการดำเนินงานวิชาการงานวิจัย การจัดการข้อมูลข่าวสาร ภารกิจของมหาวิทยาลัย ผ่านระบบออนไลน์ ว่าสิ่งที่มหาวิทยาลัยกำลังดำเนินการอยู่ในมาตรฐานสากล เทียบกับสถาบันการศึกษาอื่นๆ ทั้งระดับประเทศและระดับโลก,รองอธิการบดี มทร.ธัญบุรี กล่าวอีกว่า จากผลการจัดอันดับสามารถนำมาตรฐานและแนวปฏิบัติที่ดีเป็นแนวทางในการยกระดับและพัฒนา ซึ่งมองว่าเป็นการเทียบเคียงกับมาตรฐาน และแข่งขันกับตนเองในการพัฒนาระบบเว็บไซต์ของมหาวิทยาลัยในการจัดการการเผยแพร่ผลงานวิจัย วิธีการในการเผยแพร่งานวิจัยผ่านเว็บไซต์ โดยการจัดอันดับของ Webometrics มีเกณฑ์ 4 ส่วน คือ,1.จำนวนเว็บเพจที่ปรากฏ,2.การเชื่อมโยงเว็บไซต์จากภายนอกที่เกี่ยวข้องกับการศึกษา,3.จำนวนงานวิจัยที่อยู่ใน GOOGLE SCHOLAR ที่ได้รับการเผยแพร่และได้รับการอ้างอิง,4.การจัดอันดับจากการอ้างอิงของฐานข้อมูล SCIMAGO
มทร.ธัญบุรี ได้รับการจัดอันดับให้เป็นอันดับ 1 ในกลุ่มมหาวิทยาลัยเทคโนโลยีราชมงคล (มทร.) ต่อเนื่องอีกสมัย เป็นอันดับ 33 ของประเทศ
มหาวิทยาลัยเทคโนโลยีราชมงคลธัญบุรี,มทร.,จัดอันดับ,สภาวิจัยแห่งชาติ,สเปน,มทร.ธัญบุรี,พงศ์พิชญ์ ต่วนภูษา,การศึกษา